मोरनी पहाड़ियाँ
मोरनी हिल्स चण्डीगढ़ के नजदीक हरियाणा के पंचकूला जिले में स्थित है। राष्ट्रीय राजमार्ग 73 (चण्डीगढ़-देहरादून) तथा राष्ट्रीय राजमार्ग 22 (हिन्दुस्तान तिब्बत मार्ग, अम्बाला से कौरिक) के क्रॉसिंग पर स्थित यह एक बहुत ही रमणीक स्थान है। यहाँ पर पुराने शासकों का एक छोटा सा किला व महल है जिसे हरियाणा पर्यटन विभाग द्वारा एक लक्ज़री होटल में बदलने की योजना पर काम चल रहा है। मोरनी हिल्स से थोड़ी आगे एक बड़ी झील भी है जिसका नाम टिक्कड़ ताल है। यहाँ माऊण्टेन क्वेल नाम का हरियाणा पर्यटन का एक होटल भी है।